Tula Chiefdom

**Masarautar Tula** jiha ce ta gargajiya ta Najeriya a arewacin Najeriya mai hedikwata a Wange, Kaltungo, ƙaramar hukumar jahar Gombe. Ta ƙunshi gundumomi uku: Yiri, Baule da Wange, kuma tana da nisan kilomita 101 daga babban birnin jihar Gombe da kuma kilomita 15 daga babbar hanyar Adamawa zuwa Yola. “Mai/sarki” na yanzu ko Sarki Dr Abubakar Buba Atare II shine babban sarki kuma shugaban masarautar Tula Chiefdom.

## Mutane Tula
An san mutanen Tula da Jarumta, kamar yadda ake cewa “Tula Maza Ba Tsoro” ya nuna cewa Tula sun yi yaƙi da mutanen Masarautar Misau a halin yanzu Jihar Bauchi, jihadi ƙarƙashin jagorancin Sarkin Misau Mai Sale wanda ya kasance. ba iya nasara akai ba, har ma an kashe su a lokacin yaƙin. An binne gawarsa a Sukube Baule a shekarar 1887 A lokacin Mulkin Mai Baule Wumne. Mutanen Tula su ne kawai mutanen zuriyar Ngazargamu/ Bornu daular da suka yaƙi wani kwamandan Halifancin Sakkwato suka fatattaki Sojojin Halifanci. Ba a taɓa fatattakar mutanen Tula a fagen yaki ba, Tula na daga cikin guraren da wanda ya kafa Daular Sakkwato, sojojin Usman Dan Fodio suka kasa cin nasara a lokacin jihadinsa.

## Tarihi
Rashin haɗin kai tsakanin gundumomi uku da masarautar Tula ta ƙunsa ya jinkirta ƙirƙirar har zuwa shekarar 2001; An kirkiro ta ne daga Masarautar Kaltungo ƙarƙashin gwamnatin Abubakar Habu Hashidu, gwamnan jihar Gombe a lokacin bisa ga dokar majalisar dokokin jihar Gombe. An naɗa Dokta Kokiya Atare Buba a matsayin ‘Mai’, ko Sarkin sabuwar masarautar, wadda ta ƙunshi gundumomi 13, kuma an miƙa wa sabon sarki muƙami a watan Maris na shekarar 2003 a Kaltin inda kabarin sa yake. Dr KA Buba ya ɗauki sunan sarauta Dr KA Buba (Sarkin farko na Tula). A ranar 13 ga watan Disamba, 2009 Dr KA Buba ya rasu ya bar kujerar, bayan kwanaki 8 aka naɗa dansa Abubakar Buba Atare mai shekaru 22 a duniya ya gaje shi ya zama sarki mafi karancin shekaru a baya-bayan nan. Ya ɗauki sunan sarauta Aubakar Buba Atare II (Mai/Sarki na biyu na Tula). A watan Janairun 2011, Gwamnan Jihar Gombe na lokacin Mohammed Danjuma Goje ya ɗaukaka masarautar Tula zuwa matsayi na farko. A watan Mayun 2017, Mai Abubakar Atare ya ba da kyautar fili don a gina filin wasan ƙwallon Sanda (golf) a yankin Tula.

## Filin Yaƙin Tula
Filin yaƙin yana Tula ne a ƙaramar hukumar Kaltungo a jihar Gombe. Wannan wuri ne na tarihi ga mutanen Gombe domin a nan ne wurin da turawan Ingila suka kai hari tare da mamaye mutanen Tula a ƙarƙashin jagorancin Captain Calyle.

Harin da Turawan mulkin mallaka suka kai wa mutanen Tula ya faru ne sakamakon kin amincewa da zaman lafiya a tsakanin ƙabilun da ke kewaye. A shekarar 1908, sauran ƙabilun suka kai rahoton Tula zuwa ga Jami’in Mulkin Mallaka a Bauchi a lokacin cewa suna ta’addanci. Wannan ya sa **Turawan Mulkin Mallaka** suka shiga tsakani a cikin lamarin kuma suka yi kokarin sasanta lamarin don samar da zaman lafiya a tsakanin al'ummomin da ke kewaye amma Tula sun yi watsi da duk wani sulhu na lumana da Turawan mulkin mallaka suka yi. Mutanen Tula sun kasance da kwarin gwiwa game da iyawarsu don yin yaƙi domin babu wata ƙabila da ta taɓa cinye su. Suna da kwarin guiwa har ma sun sace bindigar Mai Mulkin Mallaka wanda ya zo taron zaman lafiya, suka ki duk wata maganar sulhu da aka yi. Wannan ya sa sarakunan Mulkin Mallaka suka fusata saboda ayyukansu, don haka aka yi yaƙi da mutanen Tula wanda Kyaftin Calye ya jagoranta. Mutanen Tula sun yi zaton faɗa da Turawan Mulkin Mallaka kamar kowane yake-yake ne-(na takubba da kwari da baka) da suka yi kuma suka yi nasara amma wannan yaki ya haifar da cin sarautar Tula wanda a yanzu aka mayar da martani ga masarautar Kaltungo wadda a da ta kasance masarauta a Tangale/Waja.

## Cibiyoyin yawon bude ido A Tula
* The Hula Cave

## Masu mulki

* Dr K Atare Buba (2001 - 2009)
* Abubakar Buba Atare (2009 har zuwa yau)

## Masu rike da muƙamai

## Manazarta

## Hanyoyin haɗi na waje
* Tula Community Development Association website